CELEX: 32018R2056
Language: mt
Date: 2018-12-06 00:00:00
Title: Regolament tal-Kunsill (UE) 2018/2056 tas-6 ta' Diċembru 2018 li jemenda r-Regolament (UE) Nru 216/2013 dwar il-pubblikazzjoni elettronika ta' Il-Ġurnal Uffiċjali tal-Unjoni Ewropea

27.12.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 329/1
               
            
         REGOLAMENT TAL-KUNSILL (UE) 2018/2056
         tas-6 ta' Diċembru 2018
         li jemenda r-Regolament (UE) Nru 216/2013 dwar il-pubblikazzjoni elettronika ta' Il-Ġurnal Uffiċjali tal-Unjoni Ewropea
         
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 352 tiegħu,
         Wara li kkunsidra l-proposta mill-Kummissjoni Ewropea,
         Wara li l-abbozz tal-att leġiżlattiv intbagħat lill-parlamenti nazzjonali,
         Wara li kkunsidra l-kunsens tal-Parlament Ewropew,
         Filwaqt li jaġixxi skont proċedura leġislattiva speċjali,
         Billi:
         
                     (1)
                  
                  
                     Ir-Regolament tal-Kunsill (UE) Nru 216/2013 (1) jipprevedi li l-edizzjoni elettronika tal-Ġurnal Uffiċjali jrid ikollha siġill elettroniku avvanzat ibbażat fuq ċertifikat kwalifikat u maħluq b'tagħmir li joħloq firem siguri, f'konformità mad-Direttiva 1999/93/KE tal-Parlament Ewropew u tal-Kunsill (2).
                  
               
                     (2)
                  
                  
                     Ir-Regolament (UE) Nru 910/2014 tal-Parlament Ewropew u tal-Kunsill (3) jistabbilixxi qafas legali għall-firem elettroniċi, is-siġilli elettroniċi, it-timbri tal-ħin elettroniċi, id-dokumenti elettroniċi, is-servizzi elettroniċi ta' konsenja reġistrati u s-servizzi ta' ċertifikazzjoni tal-awtentikazzjoni ta' siti elettroniċi.
                  
               
                     (3)
                  
                  
                     L-awtentikazzjoni bis-siġill elettroniku toffri garanziji komparabbli għal dawk ipprovduti b'firma elettronika. L-użu ta' siġill elettroniku li jawtentika l-Ġurnal Uffiċjali jgħaġġel il-proċedura għall-pubblikazzjoni tal-Ġurnal Uffiċjali fuq is-sit elettroniku tal-EUR-Lex.
                  
               
                     (4)
                  
                  
                     Għaldaqstant, jenħtieġ li r-Regolament (UE) Nru 216/2013 jiġi emendat,
                  
               ADOTTA DAN IR-REGOLAMENT:
         
            Artikolu 1
            Fl-Artikolu 2(1) tar-Regolament (UE) Nru 216/2013, il-paragrafu 1 huwa sostitwit b'dan li ġej:
            
               
                  “1.   L-edizzjoni elettronika tal-Ġurnal Uffiċjali għandu jkollha firma elettronika kwalifikata definita f'konformità mar-Regolament (UE) Nru 910/2014 tal-Parlament Ewropew u tal-Kunsill (*1), jew siġill elettroniku kwalifikat definit f'konformità mar-Regolament (UE) Nru 910/2014. Iċ-ċertifikati kwalifikati għall-firma elettronika jew għas-siġill elettroniku u t-tiġdid tagħhom għandhom jiġu ppubblikati fis-sit elettroniku tal-EUR-Lex biex il-pubbliku jkun jista' jivverifika l-firma elettronika kwalifikata jew is-siġill elettroniku kwalifikat u l-awtentiċità tal-edizzjoni elettronika tal-Ġurnal Uffiċjali.
               
            
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-6 ta' Diċembru 2018.
            
               
                  Għall-Kunsill
               
               
                  Il-President
               
               H. KICKL
            
         
         
            (1)  Ir-Regolament tal-Kunsill (UE) Nru 216/2013 tas-7 ta' Marzu 2013 dwar il-pubblikazzjoni elettronika ta' Il-Ġurnal Uffiċjali tal-Unjoni Ewropea (ĠU L 69, 13.3.2013, p. 1).
         
            (2)  Id-Direttiva 1999/93/KE tal-Parlament Ewropew u tal-Kunsill tat-13 ta' Diċembru 1999 dwar kwadru tal-Komunità għall-firem elettroniċi (ĠU L 13, 19.1.2000, p. 12).
         
            (3)  Ir-Regolament (UE) Nru 910/2014 tal-Parlament Ewropew u tal-Kunsill tat-23 ta' Lulju 2014 dwar l-identifikazzjoni elettronika u s-servizzi fiduċjarji għal transazzjonijiet elettronċi fis-suq intern u li jħassar id-Direttiva 1999/93/KE (ĠU L 257, 28.8.2014, p. 73).